2. påskedag.
Joh 20,11-18. Prekenteksten.
(For 4 eller fler personer: Forteller, Engler, Maria, Jesus.
Forteller: Men Maria sto like utenfor graven og gråt. Gråtende bøyde hun seg fram og så inn i graven. Da fikk hun se to hvitkledde engler sitte der Jesu kropp hadde ligget, en ved hodet og en ved føttene. 
Engler: «Hvorfor gråter du, kvinne?» 
Maria: «De har tatt Herren min bort, og jeg vet ikke hvor de har lagt ham.»
Forteller: I det samme snudde hun seg og så Jesus stå der, men hun skjønte ikke at det var han. 
Jesus: «Hvorfor gråter du, kvinne?»  «Hvem leter du etter?»
Forteller: Hun trodde at det var gartneren, og sa til ham:
Maria: «Herre, hvis du har tatt ham bort, så si meg hvor du har lagt ham, så skal jeg ta ham med meg.» 
Jesus: «Maria» 

Forteller: Da snudde hun seg og sa til ham på hebraisk: «Rabbuni» – det betyr mester. Jesus sier til henne: 
Jesus: «Rør meg ikke, for jeg har ennå ikke steget opp til Far. Men gå til mine brødre og si til dem at jeg stiger opp til ham som er min Far og Far for dere, min Gud og deres Gud.»

Forteller: Da gikk Maria Magdalena av sted og sa til disiplene:
Maria: «Jeg har sett Herren!» 
Forteller: Og hun fortalte hva han hadde sagt til henne.

